A We Are the Heroes (magyarul: Mi vagyunk a hősök) egy pop-rock dal, amely Fehéroroszországot képviselte a 2012-es Eurovíziós Dalfesztiválon. A dal a 2012. február 14-én rendezett fehérorosz nemzeti döntőben vett részt, ahol a nézői szavazatok alakították ki a végeredményt, és a dal a második helyen végzett az 5 fős döntőben, Alena Lanskaya All My Life című balladája mögött. 2012. február 24-én Aljakszandr Lukasenka fehérorosz köztársasági elnök bejelentette, hogy valószínűleg csalás történt a szavazatok számlálásakor, ezért visszaléptette a győztes dalt, helyére pedig a We Are the Heroest tette. A dalt az fehérorosz Litesound együttes adta elő angolul.

Az Eurovíziós Dalfesztiválon dalt a május 24-én rendezett második elődöntőben adták elő, a fellépési sorrendben ötödikként, a máltai Kurt Calleja This is the night című dala után és a portugál Filipa Sousa Vida minha című dala előtt. Az elődöntőben 35 ponttal a tizenhatodik helyen végzett, így nem jutott tovább a döntőbe.

A következő fehérorosz induló Alena Lanskaya volt Solayoh című dalával a 2013-as Eurovíziós Dalfesztiválon.

Külső hivatkozások 
 Dalszöveg
 YouTube videó: A We Are the Heroes című dal előadása a fehérorosz nemzeti döntőben

Dalok a 2012-es Eurovíziós Dalfesztiválon